Ritstjórar : Haukur Þorgeirsson og Elizabeth Walgenbach . Í Griplu 2019 eru átta ritrýndar greinar , fjórar á íslensku og fjórar á ensku . Katelin Parsons fjallar um Albert Jóhannesson , mikilvirkan handritaskrifara í Vesturheimi við upphaf 19. aldar , Kolbrún Haraldsdóttir fjallar um stöðu og hlutverk Eiríks sögu víðförla í miðaldahandritum , Tom Grant fjallar um orðin ‚ risi ‘ og ‚ jötunn ‘ í fornbókmenntum og hvernig þau séu best þýdd á erlend mál , Svanhildur Óskarsdóttir og Árni Heimir Ingólfsson fjalla um handrit frá 16. öld sem inniheldur meðal annars dagatal , bænir og söngva , Elizabeth Walgenbach fjallar um lagagreinina Si quis suadente í íslenskum lagaheimildum frá 13. og 14. öld , Kristján Jóhann Jónsson fjallar um endurritanir og túlkanir Gríms Thomsen á fornum textum og hugmyndasögulegt samhengi þeirra , Sigurður Pétursson fjallar um það sem Arngrímur Jónsson segir í lofræðu sinni um Guðbrand Þorláksson og einnig um það sem hann lætur ósagt , Hjalti Hugason gefur út kvæði Bjarna Borgfirðingaskálds um hrörnun Íslands og túlkar kvæðið í samhengi síns samtíma .